# Алексий Слав

### от Уикипедия, свободната енциклопедия

Алексий Слав (1207-1230 г.) e самостоятелен владетел, деспот. Сестрин син e на царете Асен, Петър и Калоян. Братовчед на цар Борил и севастократор Стрез.

Енергично се противопоставя на цар Борил, като го смята за "узурпатор". През 1208 г. влиза в договорни отношения с латинския император Хенрих Фландърски, който го удостоява с титлата деспот. Родопското население обича своя деспот и го подкрепя. Владеел множество непревземаеми планински крепости. Под негова власт са Западните и Централни Родопи, и голяма част от Източна Македония, на изток от р.Струма. Първоначално главната му резиденция се намира в крепоста Цепина, днес край село Дорково в Родопите - (1207 - 1212 г.). След 1212 г. премества седалището си в крепостта Мелник, скътана в полите на Пирин планина. Прави значителни дарения на манастири. Такъв е случая с манастира "Св. Богородица Спилеотиса" край Мелник, в грамотата за което се самоопределя, като "самодържец".

Според съвременниците му "е бил най-забележителната личност на Балканите". Славел се е, че "никога и на никого не бил подчинен". Споменът за него е живял със столетия. Името му се споменава в една грамота на владетеля Константин Драгаш през 1393 г.

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B8%D0%B9_%D0%A1%D0%BB%D0%B0%D0%B2_8b55.html“.

Категории: Българска аристокрация | Втора българска държава | Български владетели

##### Views

- Статия
- Беседа
- Текуща версия

##### Търсене

##### На други езици

- English